South Park: Der Film – größer, länger, ungeschnitten

**South Park: Größer, Länger und Ungeschnitten** (engl. *South Park: Bigger, Longer & Uncut*) is a amerikanischa Füm aus'm Joa 1999, da auf da animiatn Fernsehserie South Park basiad.

Da Füm parodiat vüle Zeichntrickfüme vo Disney, unta ondam "*Die Schöne und das Biest*", owa aa 'n Broadway-Musical "*Les Miserables*". Im Füm woan zwöf Liada z hean, wöche vo Trey Parker und Mark Shaiman gschrim woan san. 'S Liad "*Blame Canada*" (bar. *Schuid is Kanada*)  is mit anem Oscar nominieart woan und s' Liad "*Uncle Fucker*" (bar. *Onklficka*) hot de MTV Music Awards gwunna.

## Handlungsvalauf
Da de via Buam *Eric*, *Kenny*, *Stan* und *Kyle* no ned voijährig san, werdn eahnen di Eintrittskoatn füa n' Füm "*Asses of Fire*" (bar. feirige Äasche) ned vakauft und deswegen gebn si anem Sandla Göd, damit ea den Buam di Koatn kooft. Im Füm siagt man, wie *Terrance und Phillip* si gegnseitig Schimpfweata on dn Kopf weafn, wos dazu füat, des di Buam so vü Schimpn wie nie zvua, wenn si aus'm Kinosaal kumman. De Buam gebn nun an, des si 'n Fuim gsengan homn und mit den Weatan, de si dazuagleant homn, wos zu füat, des da Großteil vo ihren Freindn de Füm aa sengan geht.

Ois des n' Ötan zu Oaren kummt, vasuacht *Sheila Brofliovski* (*Kyle*s Mutta) den Füm zu bannen. In da Zwischnzeit beginnt *Wendy* si mit *Gregory*, anem guat gebüdetm Austauschschüla, ozfreindn, wos *Stan* eifasüchtig mocht. *Stan* frogt *Chefkoch*, wos ea tun soi, damit si ean wieda mehr mog, worauf ea eahm rät, de Klitoris aufzsuachn, owa *Stan* vasteht ned, wos a Klitoris is.

Nochdem si de Füm eaneit sehn, beginnen *Kyle* und *Eric* darüwa z streitn, ob man a Furz ozündn ko, wi es im Füm gzeigt woan is. Ois *Kenny* es ausprowieat, gerät ea in Flammen. Um di Flammen z leschn, kippt a Lastwagen mit Soiz, Soiz üwa'n *Kenny*. Er wiad nun ganz schnöö in 'n Spital einegeliefert wo eahm a Erdapfl an Stelle sanes Herzn eioperieat wiad. In kurza Zeit explodiad da Erdapfl. Kuaz danach kumman de Mütta vo de dra restlichn Buam und gebn eanan Hausarrest. Man siagt kuaz darauf, wi *Kenny* nach obn in den Himmel steigt, wo ea schene, nackte Fraun siagt. Owa ois ea auf'n Knopf drückt, um zu sengan ob ea in de Himml kummt, wird ea ned reingelassen und foit in de Hölle.

Frau Broflovski gründet mit'n ondan Ötan **M.A.C.** (Mothers Against Canada) (bar. Mütta gegn Kanada), um *Terrance und Phillip* festznehman. Ois di Vaeinigtn Staatn vaweigan, *Terrance und Phillip* den Vaeinigtn Nationen z üwagebn, antwurtete Kanada, indem se 's Haos vo de Baldwin Brüdan zastöan. Während *M.A.C.* oiwei greßa wiad, is *Kyle* gezwunga, sa kanadischn Bruada *Ike* im Dachboden z vasteckn. Aus Hass an *Kyle*s Mutta, singt Eric 's Liad "*Kyle's mom is a bitch*" (bar. Kyle's Mutta is a Schlompn), und meakt ned, des *Kyle*s Mutta hinta eahm steht und 's Liad mitheat. Aus diesem Grund bekummt Cartman de V-Chip, da ihm jedes moi, wenn ea a Schimpfwuat benützt, einen elektrischn Schlog gibt.

In da Zwischnzeit merkt *Kenny* in da Hölle, des *[[Deifi|Satan]]* mit *[[Saddam Hussein|Saddam]]* zsammen is. *Satan* entdeckt de Krieg und erzööt *Saddam*, des es profezeit wuade, des wenn *Terrance*s und *Phillip*s Bluad auf de amerikanische Erdn fällt, *Satan* auf'd Eadn zruckkehren derf. Darauf sogt *Saddam*, des ea di Eadn regiean wü. Satan owa wü söwa di Eadn regiean und is ned mutig genug wos z sogn. *Kenny* rät *Satan*, *Saddam* z valossn, womit *Satan* eivastaundn is. Ois er des *Saddam* sogt entschuidigt *Saddam* si und üwazeigt *Satan*, des ea si ändan wiad.

Di drei Buam frogn si, wos *[[Brian Boitano]]* tun wüade, um *Terrance und Phillip* zu befrein, und gründn darauf "La Resistance". In da Nocht vua'm Treffen mit "La Resistance", ascheint *Eric Cartman* *Kennys* Geist und woant eahm voa Satan und Saddam. Gregory schlägt im La Resistance Treffen a durchdochtn Plan vua, *Terrance* und Phillip z befrein. Da *Stan* vo üwazeigt is, des *Wendy* ean mehr megn wiad, wenn ea politisch aktiver sei wiad ois *Gregory,* und freiwillig de Mission duichfüat. Da es z gefährli is, zum easchtn Moi so etwas z mochn, wean sie aufgfordert *The Mole* mit auf'd Mission z nehma. *The Mole* is avastaundn, *Terrance und Phillip* während da USO-Show z befrein, in da sie mit Hüfe vom Elekrischn Stui getötet wern soin.

De *USO-Show* beginnt und da Plan wird ausgfüat: *Eric* mocht si auf'n Weg, den Strom auszschoidn. Nebn dem Schoida ascheint ihm *Kenny* erneit, aus Schreck rennt *Eric* weg und vagisst den Strom auszschoidn, wos z füat, des *The Mole* awischt wird und vo Wachhundn getötet wiad. Vazweifelt rennan *Stan* und *Kyle* auf's Bühne um de Vaanstoidung z' stoppen owa *Kyle* traut si ned, seina Mutta entgegenzsprecha. *Mrs. Broflovski* ordnet nun on, den elektrischn Stui ozmochn.

Auf amoi attackian de Kanadia de *USO-Show* und *Eric* is auf'n Weg, den elektrischn Stui oszschoidn. Ois ea den Schoida afosst, griagt ea a elektrischn Schlog, da zu füat, des di elektrischn Schläge, de da *Cartman* obbekumman soite, aussegeleitet werden und somit jemandn in da Umgebung trifft. De Kanadia und US-Amerikana beginnen aufeinanda loszgengan, wo plötzlich a Bombm explodiat und *Stan* wegschleidat. *Sta*n siagt de "Klitoris", de eahm sogt, ea solle *Terrance* und *Phillip* rettn. *Stan* fragt dann wos ea tun soi, damit eahm* Wendy* mea mog, antwortete de Klitoris, ea soi nua an si söbst glaum, denn Fraun megn des. *Terrance* und *Phillip* vasuchn z fliehn, owa si wern vo de amerikanischn Kräftn und *Mrs. Broflovski* umzinglt. Endlich kummt *Kyle* und sogt ia wos ea vo da Sochn denkt owa ia is des egal und se schießt* Terrance* und *Phillip* in de Kopf.

Im Moment ois ia Bluad auf'n Bodn foit, reißt de Eadn und *Satan*, *Saddam* und Dämonen kumman an'd Eadobaflächn. *Satan* beginnt di Wod z vawüstn und eascht dann beginnt *Mrs. Broflovski* z vastehn. Schnöö stößt *Saddam* *Satan* beiseite, da den Menschn befiehlt, si voa eahm z vabeign. *Cartman* bemeakt, wos mit sanem V-Chip passiat woa und wiaft Saddam a Serie vu Schimpfweatan auf'n Hois. *Sadda*m ruft *Satan* z Hüfe owa Satan hat genuag vo Saddam und tötet eahm.

*Satan* dankt *Kenny* und erlässt eahm a Wunsch. *Kenny* wünscht si, des ois so wi früa is, vor'm Krieg, wos aa bedeitet, des ea zruck in'd Hölle muaß. *Satan* afüllt *Kenny*s Wunsch und ois wird wieda wi vuahea. Bevor *Kenny* zruck in'd Hölle geht, nimmt ea sa Kapuzn owe (zum easchtn Moi in South Park), um sich gscheit vu sanen Freindn vaabschiadn z kenna (zum easchtn Moi in South Park). Kyles Mutta entschuidigt si bei *Kyle*, des si eahm ned glaabt hot und *Wendy* küsst *Stan* und vasichat eahm, des si nie an *Gregory* gfallen gnumma hot. Di ganze Stod singt nun üwa ia glücklichs End. Man siagt no Kenny, wia ea a Engl wiad und in de Himml aufsteigt. Nach den Endtitln siagt man, wi Ika no imma im Dachbodn sitzt und a Ratte isst.

## Auszeichnunga
*2000 wuan Trey Parker und Marc Shaiman füa'n Oscar in da Kategorie "Besta Song" füa 's Liad "Blame Canada" (bar. "Schuid is Kanada") nominieat.
*Ebenfois 2000 hom Trey Parker und Matt Stone de *MTV Movie Award* in da Kategorie "Besta musikalischa Moment" gewunna.
*2002 hot da Füm a Eintrog im Guinness-Buach da Rekorde füa de meistn Schimpfweata in anem Animationsfüm bekumma (insgesamt 399 Schimpfweata).

## Liada
Foigende Liada woan im Füm z hern:
* "Mountain Town" ("Hintawäldlanest") - Stan, Kyle, Kenny, Cartman, Sharon und Sheila
* "Uncle Fucka" ("Onklficka") - Terrance und Phillip
* "It's Easy, Mmkay" ("Ganz afoch Mmkay") - Mr. Mackey, Stan, Kyle, Cartman, Gregory und Wendy
* "Blame Canada" ("Schuid is Kanada") - Sheila, Sharon, Liane, and Carol
* "Kyle's Mom's a Bitch" ("Kyle's Mutta is a Schlompn") - Cartman
* "What Would Brian Boitano Do?" ("Wos wüade Brian Boitano tuan?") - Stan, Cartman und Kyle
* "Up There" ("Doat Obn") - Satan
* "La Resistance" ("La Resistance") - Gregory, Sheila, Terrance, Phillip, Army, Stan, Cartman, Kyle und Satan
* "I Can Change" ("I kaunn mi ändan") - Saddam
* "I'm Super" ("Mia geht's Supa") - Big Gay Al und Chorus
* "The Mole" - The Mole and Kyle
* "Mountain Town" ("Heimatstod") - Chef, Stan, Kyle, Cartman, Sheila, Sharon, Liane und Co.
* "What Would Brian Boitano Do? (Punk Version)" ("Wos wüade Brian Boitano tuan? (Punk Version)") - D.V.D.A. (Endtitln)
* "Eyes of a Child" - Michael McDonald (Endtitln)

## Faktn
* Es dauerte uma a Joa um 'd Füm z produziean.
* Da Titl soita früha "All Hell Breaks Loose" haaßn, owa des duaftn se ned, weil es 's Wuat "Hell" (Hölle) beinhoidete, und es de AMA ned woite. Stattdessen hom's dann den Titl "Bigger, Longer and Uncut" (Gressa, Länga und Unbeschnittn) gnumma, wos eigentlich a Anspielung auf a Penis sei soite, wos de AMA ned gmeakt homn. Wochn späta sans draufkumma, owa dann woa's z spät um den Titl z ändan.
* Voa de UNO-Gebäude saigt man unta ondam a Gay-Pride Flaggn im 16:9 Format und a Piratnflaggn.
* Dr. Vosnocker wiad in da englischn Vasion vo *[[Eric Idle]]* vo *[[Monty Python]]* gsprocha.
* In da deitschn Üwasetzung hert man, des da Porno mit Erics Mutta auf englisch is, in da englischn Vasion is da Porno deitsch.
* 'S Liad "Little Boy You're Going To Hell" wurde vo *[[Metallica]]* eigspüüt.
* In da englischn Vasion sogt a Soldat "Yis some people gonna die?", wi *Jar Jar Binks* aus *Star Wars: Episode I – Die dunkle Bedrohung.*
* Di Sequenz, wo Cartman Saddam mit sanen Schimpfweatan bekämpft basiad auf Anime wi z. B. *Dragonball Z*.
* In da Originalvasion wird da Kenny, wo ea sa Kapuzn obgnumma hot, vo *Mike Judge* gsprucha, de wo *Beavis und Butt-Head* afundn hot.
* Da Endkampf is a Parodie auf de Füm *[[Megiddo - Das Ende der Welt|Megiddo - 'S Ende da Wöd]]*.
* In de Kampf, wo de *[[Vaeinigte Stootn|USA]]* gegn *[[Kanada]]* kämpft, siagt man, wi Jesus in da amerikanischn Armee mitkämpft.
* In de Abschlusstitln steht, des Saddam Hussein vo eahm söwa gsprocha wuade.

## Siag aa
* South Park
* Trey Parker
* Matt Stone

## Im Netz
* 
*